**Ministru kabineta noteikumu projekta “Grozījumi Ministru kabineta 2003.gada 10.jūnija noteikumos Nr.298 “Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu **“**Grozījumi Ministru kabineta 2003.gada 10.jūnija noteikumos Nr.298 “Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu**””** (turpmāk – projekts) atbilstoši Ministru kabineta 2015.gada 18.augusta sēdē dotajam uzdevumam (prot.Nr.40, 30§, 5.punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2003.gada 10.jūnija noteikumos Nr.298 “Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu” (turpmāk – noteikumi Nr.298) ir noteikts samaksas apmērs par profesionālās kvalifikācijas atzīšanu. Ministru kabineta 2005.gada 19.jūlija noteikumi Nr.525 “Kārtība profesionālās kvalifikācijas atzīšanai pastāvīgai profesionālajai darbībai Latvijas Republikā” (turpmāk – noteikumi Nr.525) nosaka, ka profesionālās kvalifikācijas atzīšanas procesā ir iesaistītas informācijas institūcija un institūcija, kas izsniedz profesionālās kvalifikācijas atzīšanas apliecības reglamentētajā profesijā (turpmāk − institūcija, kas izsniedz atzīšanas apliecības), tādēļ profesionālās kvalifikācijas atzīšanas pretendenta veiktā samaksa tiek sadalīta starp abām minētajām institūcijām. Informācijas institūcija, izskatot profesionālās kvalifikācijas atzīšanas pieteikumu (turpmāk – pieteikumu), veic šādas galvenās darbības, kas noteiktas noteikumu Nr.525 5., 6., 7., 8., 9.punktā: 1) pieteikuma un tam pievienoto dokumentu sākotnējā pārbaude ar mērķi pārliecināties, ka pretendents ir iesniedzis pilnīgi aizpildītu pieteikumu un visus nepieciešamos dokumentus;2) ja pieteikums nav aizpildīts pilnībā vai nav iesniegti visi nepieciešamie dokumenti profesionālās kvalifikācijas atzīšanai, vai pretendenta iesniegtajiem dokumentiem ir nepieciešams tulkojums valsts valodā, informē pretendentu par konstatētajiem un novēršamajiem trūkumiem un atkārtoti pieņem un izskata trūkstošos dokumentus;3) veic iesniegto personu apliecinošo un izglītības dokumentu autentiskuma pārbaudi un to apstiprina. Piemēram, izglītības dokumentu autentiskuma pārbaudei Akadēmiskās informācijas centrs salīdzina dokumenta attēlu ar diplomu paraugu datu bāzē iekļautajiem dokumentiem, kā arī, nepieciešamības gadījumā sazinās ar izglītības dokumentus izsniegušajām izglītības iestādēm, Ārstniecības personu, Farmaceitu un farmaceitu asistentu reģistriem, Iedzīvotāju reģistru;4) salīdzina profesionālās kvalifikācijas atzīšanas pretendenta iesniegtajos izglītības un profesionālās kvalifikācijas dokumentos apliecinātās izglītības un praktiskās apmācības ilgumu ar Latvijas Republikā noteiktajām prasībām profesionālās kvalifikācijas iegūšanai attiecīgajā reglamentētajā profesijā;5) lai noskaidrotu izglītības vai kvalifikācijas dokumentu autentiskumu, vai ir radušās neskaidrības par izglītības līmeni vai pretendenta tiesībām strādāt mītnes valstī, sazinās ar mītnes valsts vai izsniedzējvalsts atbilstošajām institūcijām;6) pārbaudes rezultātus apkopo izziņā un to reizē ar pretendenta pieteikumu un tam pievienotajiem dokumentiem pārsūta izskatīšanai un lēmuma pieņemšanai institūcijai, kas izsniedz atzīšanas apliecības attiecīgajā reglamentētajā profesijā. Institūcija, kas izsniedz atzīšanas apliecības, izskatot pieteikumu, veic darbības, kas noteiktas noteikumu Nr.525 11., 12., 16., 17., 18., 19.punktā, proti, tiek veikta pārbaude, vai pretendenta pieteikumam pievienotie dokumenti apliecina iegūtās izglītības un profesionālās pieredzes atbilstību Latvijas Republikā konkrētajai reglamentētajai profesijai izvirzītajām prasībām. Piemēram, fizioterapeitam saskaņā ar Ministru kabineta 2009.gada 24.marta noteikumu Nr.268 “Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” 473.punktu, ir jābūt bakalaura grādam veselības aprūpē ar kvalifikāciju fizioterapijā, kas nozīmē, ka ir jābūt apgūtai studiju programmai vismaz 160 kredītpunktu (240 ECTS) apjomā, un ekspertiem ir jāveic izvērtējums, vai apgūtie studiju rezultāti nodrošina fizioterapeita profesionālajai darbībai nepieciešamās zināšanas, prasmes un kompetences. Ņemot vērā, ka 1 kredītpunkts atbilst 40 stundu ilgam studiju laikam, darba apjoms ir ļoti liels, proti, jāizvērtē 6400 stundu laikā apgūtu studiju saturs. Nepieciešamības gadījumā profesionālās kvalifikācijas atzīšanas pretendentam ir jānosaka papildus prasības, kas var būt noteikta satura studiju kursu apguve, gan arī adaptācijas periods (noteikta termiņa darbs reglamentētajā profesijā sertificēta speciālista uzraudzībā). Kā ir atzīts Eiropas Vienotā tirgus stratēģijā, prasības reglamentācijai profesijām dažādās Eiropas valstīs ievērojami atšķiras[[1]](#footnote-1), līdz ar to ievērojamas atšķirības ir arī dalībvalstīs iegūtās izglītības saturā, tādēļ katrs gadījums ir individuāls un prasa augstu ekspertu kompetenci korekta salīdzinājuma veikšanai ar mērķi aizsargāt Latvijas pacientu un citu pakalpojumu saņēmēju intereses un nepieļautu iespēju, ka speciālisti ar neatbilstošu profesionālo kvalifikāciju var iegūt tiesības veikt profesionālo darbību reglamentētajās profesijās. Saskaņā ar likuma “Par reglamentētajām profesijām un profesionālās kvalifikācijas atzīšanu” 58.panta pirmo daļu, institūcija, kas izsniedz atzīšanas apliecības, var pieņemt arī lēmumu atteikt profesionālās kvalifikācijas atzīšanu, tomēr arī šajā gadījumā šīs institūcijas izdevumu apjoms ir līdzvērtīgs, jo veiktas ir tās pašas darbības pieteikuma izvērtējumā. Projekta mērķis ir aktualizēt noteikumus Nr.298 atbilstoši mūsdienu sociāli ekonomiskajai situācijai, kuru raksturo pieaugoša darbaspēka starptautiskā mobilitāte. Projekts veicinās profesionālās kvalifikācijas atzīšanas pakalpojumu augstas kvalitātes ilgtspēju, jo informācijas institūcijām un institūcijām, kas izsniedz atzīšanas apliecības, tiks stiprināta profesionālā un administratīvā kapacitāte. Profesionālās kvalifikācijas atzīšanas pakalpojumiem raksturīgs kopumā pieaugums gan kvantitatīvos, gan kvalitatīvos rādītājos, jo pieaug gan gadījumu skaits, gan to komplicētība, piemēram, pretendentu iegūtā izglītība un profesionālā pieredze arvien biežāk ir iegūta vairākās valstīs un tādēļ profesionālās kvalifikācijas ekspertam ir jāpārzina dažādas izglītības un reglamentēto profesiju sistēmas, kas prasa augstu kompetenci.Salīdzinot ar citām Eiropas valstīm, projektā noteiktās profesionālās kvalifikācijas atzīšanas maksas apmērs 200 *euro* ir vērtējams kā vidējs rādītājs. Tas nevar radīt draudus citu valstu profesionāļu ieinteresētībai iegūt profesionālās kvalifikācijas atzīšanu Latvijā profesionālās kvalifikācijas atzīšanas augsto izmaksu dēļ. Salīdzinājumam 1.tabulā ir sniegta informācija no Eiropas Komisijas Reglamentēto profesiju datu bāzes fizioterapeita profesijas profesionālās kvalifikācijas atzīšanas izmaksām dažādās Eiropas valstīs. *1.tabula***Maksa par profesionālās kvalifikācijas atzīšanu fizioterapeita profesijā Eiropas valstīs, 2015.gada dati**[[2]](#footnote-2)

|  |  |
| --- | --- |
| Īrija | 500 *euro* |
| Austrija | 350 *euro* |
| Kipra | 50 *euro* |
| Islande | 53 *euro* |
| Luksemburga | Bezmaksas |
| Norvēģija | 110 *euro* |
| Spānija | Bezmaksas |
| Lielbritānija | 420 Britu mārciņas |
| Beļģija | Bezmaksas |
| Čehija | 80 *euro* |
| Somija  | 400 *euro* |
| Grieķija | 100 *euro* |
| Lihtenšteina | 800 – 1000 Šveices franki |
| Polija | 523 Polijas zloti |
| Zviedrija | Bezmaksas |
| Bulgārija | 130 *euro* |
| Dānija | 313 Dānijas kronas (jāmaksā tikai pozitīva lēmuma gadījumā) |
| Francija | Bezmaksas |
| Ungārija | 250 *euro* |
| Lietuva  | Bezmaksas |
| Nīderlande | 80 *euro* |
| Portugāle | 50 *euro* |
| Slovēnija | 50 *euro* |
| Šveice | 410 – 780 *euro* |

Projekts paredz profesionālās kvalifikācijas atzīšanas pakalpojuma izmaksas no šī pakalpojuma ņēmēja puses palielināt no 56,90 *euro* līdz 200 *euro* jeb 3,5 reizes*.* Šī pieauguma pamatojums ir profesionālās kvalifikācijas atzīšanas pakalpojuma pašizmaksas pieaugums laika posmā no 2003.gada, kad ir pieņemti noteikumi Nr.298, līdz 2016.gadam[[3]](#footnote-3) (skat.2.tabulu). Minēto izmaksu pieaugumu veido šādas izmaiņas:1. ekspertu darba atalgojuma palielinājums. Strādājošo mēneša vidējā darba samaksa sabiedriskajā sektorā ir pieaugusi no 285 *euro* (2002.) līdz 813 *euro* (2014.) jeb 2,85 reizes[[4]](#footnote-4). Attiecīgi ekspertu darba atalgojums ir pieaudzis no 2,95 *euro* / stundā līdz 8, 43 *euro* / stundā, kas par 8 stundu darbu veido kopējo izmaksu pieaugumu no 23,60 līdz 67,44 *euro.*
2. Gan informācijas institūcijas, gan institūcijas, kas izsniedz atzīšanas apliecības darbības organizācijas izdevumi ir palielinājušies sakarā ar vispārēju preču un pakalpojumu cenu pieaugumu, piemēram, ektroenerģijas cena par 100 kWh pieaugusi no 5,55 *euro* (2002.) līdz 13,28 *euro* (2014.)[[5]](#footnote-5). Izmaksu pieaugumu veido arī institūcijas administratīvā personāla, piemēram, grāmatvežu darba atalgojuma pieaugums, kura apmēru raksturo līdzīga samēra kāpums, kā iepriekš minētais ekspertu darba atalgojuma paaugstinājums.
3. Starptautiskās darbības paplašināšanās. Eiropas Parlamenta un Padomes 2005.gada 7.septembra Direktīvas 2005/36/EK par profesionālo kvalifikāciju atzīšanu (turpmāk - direktīva) 56.pants ir noteicis pienākumu pastāvīgai sadarbībai starp Eiropas savienības dalībvalstu un Eiropas Ekonomikas zonas valstu kompetentajām institūcijām, kas ietver arī regulārus ārvalstu komandējumus. Līdz ar Eiropas Parlamenta un Padomes 2013.gada 20.novembra Direktīvas Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ) pieņemšanu, starptautiskā sadarbība paplašināsies un aktivizēsies, tādēļ gan informācijas institūcijām, gan institūcijām, kas izsniedz atzīšanas apliecības, nepieciešami līdzekļi dalībai starptautiskās apmācībās, semināros, konferencēs, tādējādi nostiprinot institūciju profesionālo kapacitāti un izaugsmi.

Samaksas par profesionālās kvalifikācijas atzīšanu aprēķinam izmantota Ministru kabineta 2011.gada 3.maija noteikumos Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktā metodika, tika izvērtēti tiešie izdevumi un netiešās izmaksas, kuru aprēķins ir atspoguļots 2.tabulā. *2****.****tabula***Informācijas institūcijas izmaksu aprēķins pieteikuma izvērtējumam****Tiešās izmaksas**

|  |  |  |  |  |  |
| --- | --- | --- | --- | --- | --- |
| *Rādītājs un mērvienība* | *Izmaksas**euro* (2014.) | *Izmak-sas**euro* (2002.) | *Plānotais laika ieguldī-jums pakal-pojuma snieg-šanai (h)* | *Izmaksu apjoms gadā maksas pakalpo-juma veida nodroši-nāšanai* *euro* (2014.) | *Izmaksu* *apjoms gadā maksas pakalpojuma veida nodrošināšanai* *euro* (2002.) |
| Profesionālās kvalifikācijas atzīšanas eksperta atalgojums | 8,43 | 2,95 | 8 | 67,44 | 23,60 |

**Netiešās izmaksas**

|  |  |  |
| --- | --- | --- |
| *Rādītājs un mērvienība* | *Izmaksas**euro* (2014.) | *Izmaksas**euro* (2002.) |
| Sekretāres – lietvedes darba apmaksa (komunikācijas ar klientu, korespondences sagatavošana, dokumentu plūsmas pārvaldīšana) | 5,57 *euro* /stundā \* 0,5 stundas = 2,79  | 1,96 *euro* /stundā \* 0,5 stundas = 0,98  |
| Profesionālās kvalifikācijas atzīšanas pakalpojuma sniegšanas institūcijas darba organizācijas izdevumi papildus tiešajām ar profesionālās kvalifikācijas atzīšanas dokumentu ekspertīzi un izziņas sagatavošanu saistītajām izmaksām. Darba organizācijas izdevumos ietilpst: saimnieciskie un biroja preču izdevumi, sakaru izdevumi (tajā skaitā pasta sūtījumi, telefons, fakss, internets) un biroja telpu uzturēšana (tajā skaitā īre, apsaimniekošana, apkure), kā arī datoru un biroja tehnikas iegāde un uzturēšana, kā arī izdevumi, kas saistīti ar institūcijas darbību, piemēram, grāmatvedības funkcijas, pārskatu gatavošana. | 19,77 | 2,87 |
| Institūcijas darbinieku kompetences paaugstināšana apmācībās, kā arī ar līdzdalību starptautiskajās profesionālās kvalifikācijas atzīšanas sanāksmēs, kursos, u.c. pasākumos, profesionālas literatūras iegāde. | 10,00 | 1,00 |
| Kopā | 32,56 | 4,85 |

**Kopsavilkums**

|  |  |  |
| --- | --- | --- |
| *Izmaksu grupa* | *Izmaksas euro* (2014.) | *Izmaksas euro* (2002.) |
| Tiešās izmaksas | 67,44 | 23,60 |
| Netiešās izmaksas  | 32,56 | 4,85 |
| Kopā | 100,00 | 28,45 |

*3.tabula***Institūcijas, kas izsniedz atzīšanas apliecības, izmaksu aprēķins pieteikuma izvērtējumam** **3.1. tabula Tiešās izmaksas**

|  |  |  |  |  |  |
| --- | --- | --- | --- | --- | --- |
| *Rādītājs un mērvienība* | *Izmaksas**euro* (2014.) | *Izmaksas**euro* (2002.) | *Plānotais laika ieguldī-jums pakal-pojuma snieg-šanai (h)* | *Izmaksu apjoms gadā maksas pakalpo-juma veida nodroši-nāšanai* *euro* (2014.) | *Izmaksu* *apjoms gadā maksas pakalpo-juma veida nodroši-nāšanai* *euro* (2002.) |
| Profesionālās kvalifikācijas atzīšanas eksperta atalgojums | 8,43 | 2,95 | 8 | 67,44 | 23,60 |

**3.2. tabula Netiešās izmaksas**

|  |  |
| --- | --- |
| *Rādītājs un mērvienība* | *Izmaksas**euro* (2014.) |
| Sekretāres – lietvedes darba apmaksa (komunikācijas ar klientu, korespondences sagatavošana, dokumentu plūsmas pārvaldīšana) | 5,57 *euro* /stundā \* 0,5 stundas = 2,79  |
| Institūcijas, kas izsniedz atzīšanas apliecības darba organizācijas izdevumi papildus tiešajām ar profesionālās kvalifikācijas atzīšanas dokumentu ekspertīzi un izziņas sagatavošanu saistītajām izmaksām. Darba organizācijas izdevumos ietilpst: saimnieciskie un biroja preču izdevumi, sakaru izdevumi (tajā skaitā pasta sūtījumi, telefons, fakss, internets) un biroja telpu uzturēšana (tajā skaitā īre, apsaimniekošana, apkure), kā arī datoru un biroja tehnikas iegāde un uzturēšana, kā arī izdevumi, kas saistīti ar institūcijas darbību, piemēram, grāmatvedības funkcijas, pārskatu gatavošana. | 19,77 |
| Institūcijas, kas izsniedz atzīšanas apliecības darbinieku kompetences paaugstināšana apmācībās, kā arī ar līdzdalību starptautiskajās profesionālās kvalifikācijas atzīšanas sanāksmēs, kursos, u.c. pasākumos, profesionālas literatūras iegāde. | 10,00 |
| Kopā | 32,56 |

**3.3. tabula Kopsavilkums**

|  |  |
| --- | --- |
| *Izmaksu grupa* | *Izmaksas euro* (2014.) |
| Tiešās izmaksas | 67,44 |
| Netiešās izmaksas  | 32,56 |
| Kopā | 100,00 |

 Paaugstinātā samaksa par profesionālās kvalifikācijas atzīšanu tiks piemērota tiem pieteikumiem, kuri iesniegti pēc šo noteikumu stāšanās spēkā.  |
| 3. | Projekta izstrādē iesaistītās institūcijas | Ministrija, Akadēmiskās informācijas centrs. |
| 4. | Cita informācija | Saskaņā ar direktīvā noteikto prasību regulāri ir jāapkopo statistiskā informācija par profesionālās kvalifikācijas atzīšanas gadījumiem, kā arī jāanalizē visas profesionālās kvalifikācijas atzīšanas sistēmas efektivitāte, līdz ar to projekta ietekme uz profesionālās kvalifikācijas atzīšanas gadījumu skaitu tiks analizēta un novērtēta. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz: 1) personām, kurām Latvijas Republikā atzīst profesionālo kvalifikāciju;2) informācijas institūcijām un institūcijām, kas izsniedz atzīšanas apliecības.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskā regulējuma finansiālā ietekme attieksies uz personām, kuras vēlas atzīt profesionālo kvalifikāciju pastāvīgai profesionālajai darbībai Latvijas Republikā reglamentētā profesijā. Akadēmiskās informācijas centrs ir informācijas iestāde lielākajā daļā reglamentēto profesiju un tas izsniedz izziņas profesionālās kvalifikācijas atzīšanai saskaņā ar noteikumos Nr.525 noteikto kārtību. 2015.gadā Akadēmiskās informācijas centrs ir izsniedzis 104 izziņas par pretendenta izglītības un profesionālās pieredzes atbilstību Latvijas Republikā noteiktajām prasībām. Šis skaits ir svārstīgs, bet kopumā ar pieaugošu tendenci (2010.gadā – 48, 2011.gadā - 62, 2012.gadā – 98, 2013.gadā – 69, 2014.gadā - 98). No tā secināms, ka, saglabājoties līdzšinējai profesionālās kvalifikācijas atzīšanas dinamikai, projekta regulējums attieksies uz apmēram 100 personām gadā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācijas institūcijas un institūcijas, kas izsniedz atzīšanas apliecības, tiks informētas par pieņemtajiem noteikumiem un tas tiks publicēts ministrijas, Akadēmiskā informācijas centra mājas lapā vietnē par reglamentētajām profesijām un profesionālo kvalifikāciju atzīšanu, kā arī vietnē www.latvija.lv nekavējoties pēc tā pieņemšanas Ministru kabinetā.  |
| 2. | Sabiedrības līdzdalība projekta izstrādē | Projekta izstrādes laikā notikušas konsultācijas ar Akadēmiskās informācijas centru un citām informācijas institūcijām un institūcijām, kas izsniedz atzīšanas apliecības, izsūtot projektu e-pastā. |
| 3. | Sabiedrības līdzdalības rezultāti | Akadēmiskā informācijas centra sniegtā informācija ir ņemta vērā, izstrādājot projektu. Projekta tālāku virzību ir atbalstījusi Latvijas Farmaceitu biedrība, Dabas aizsardzības pārvalde, Latvijas Mērnieku biedrība, Valsts aģentūra „Civilās aviācijas aģentūra”, VAS “Latvijas Jūras administrācija” Jūrnieku reģistrs, Latvijas  Brīvo  arodbiedrību  savienības, Veselības inspekcija.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Informācijas institūcijās un institūcijas, kas izsniedz atzīšanas apliecības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV, V sadaļa - noteikumu projekts šīs jomas neskar*.

Izglītības un zinātnes ministre Mārīte Seile

Vizē:

Valsts sekretāre Līga Lejiņa

01.02.2016.

2134

I.Stūre, 67047899

Inese.Sture@izm.gov.lv

1. <http://ec.europa.eu/growth/single-market/index_en.htm>, 32. lpp. [↑](#footnote-ref-1)
2. http://europa.eu/youreurope/citizens/work/professional-qualifications/recognition-of-professional-qualifications/index\_en.htm#!lightbox-uid-0 [↑](#footnote-ref-2)
3. Pieejamie statistiskie dati ir par 2002.gadu un 2014.gadu. [↑](#footnote-ref-3)
4. http://data.csb.gov.lv/pxweb/lv/Sociala/Sociala\_\_ikgad\_\_dsamaksa/DS0010\_euro.px/table/tableViewLayout1/?rxid=cdcb978c-22b0-416a-aacc-aa650d3e2ce0 [↑](#footnote-ref-4)
5. http://data.csb.gov.lv/pxweb/lv/ekfin/ekfin\_\_ikgad\_\_PCI/PC0030\_euro.px/?rxid=cdcb978c-22b0-416a-aacc-aa650d3e2ce0 [↑](#footnote-ref-5)